Bacalauareatul 2018 începe peste mai puțin de o lună. Elevii de clasa a XII-a care s-au hotărât să dea examenul de bacalaureat în prima sesiune susțin primele probe în luna februarie. Este o modificare în sistemul de educație care intră în vigoare începând de anul acesta. Imediat după vacanța intersemestrială, elevii de clasa a XII-a vor avea probele orale la limba română, o limbă străină și competențele digitale.

Foto: shutterstock

Devansarea bacalaureatului 2018, prin susținerea probelor orale în luna februarie, s-a făcut pentru a mai „aerisi” calendarul probelor pe care absolvenții le au de susținut la terminarea școlii, în prima sesiune din vară. Probele scrise sunt programate, ca și până acum, în luna iunie.

PROGRAMUL SESIUNII DE BACALAUREAT 2018 - probele din februarie

Înscrierile pentru susținerea examenului în prima sesiune se fac în săptămâna 29 ianuarie - 2 februarie 2018.

Prima sesiune a examenului național de Bacalaureat 2018 începe luni, 12 februarie 2018, cu proba de evaluare a competențelor lingvistice de comunicare orală în limba română (proba A).

Conform calendarului aprobat prin ordin de ministru, proba va continua în data de 13 februarie și va fi urmată de evaluarea competențelor lingvistice de comunicare orală în limba maternă (14 - 15 februarie).

În zilele de 16, 19 și 20 februarie este programată evaluarea competențelor digitale (proba D), iar în perioada 21-22 februarie se va desfășura evaluarea competențelor lingvistice într-o limbă de circulație internațională (proba C).

Cursurile pentru clasele a XII-a și a XIII-a se încheie vineri, 25 mai.

BACALAUREAT 2018, PRIMA SESIUNE - probe scrie

Prima probă scrisă - Limba si literatura română - va avea loc luni, 25 iunie.

Proba la Limba si literatura maternă este programată marți, 26 iunie, iar proba obligatorie a profilului, miercuri, 27 iunie.

Ultima probă scrisă - la alegere a profilului și specializării - - se va desfășura joi, 28 iunie.

Afișarea primelor rezultate are ca termen data de 4 iulie (până la ora 12:00) și e urmată de depunerea contestațiilor (orele 12:00 - 16:00).

Între 5 și 8 iulie vor fi soluționate contestațiile, în timp ce afișarea rezultatelor finale este prevăzută pentru data de 9 iulie.

BACALAUREAT 2018, SESIUNEA A DOUA - calendar

A doua sesiune a examenului de Bacalaureat 2018 are următoarea structură:

10 - 13 iulie: înscrierea candidaților;

27 iulie: înscrierea candidaților care au promovat examenele de corigențe;

20 august: limba si literatura română - proba Ea) - proba scrisă;

21 august: limba si literatura maternă - proba Eb) - proba scrisă;

22 august: proba obligatorie a profilului - proba Ec) - proba scrisă;

23 august: proba la alegere a profilului și specializării - proba Ed) - proba scrisă;

24 și 27 august: evaluarea competențelor lingvistice de comunicare orală în limba română - proba A;

28 august: evaluarea competențelor lingvistice de comunicare orală în limba maternă - proba B;

29-30 august: evaluarea competențelor digitale - proba D;

30-31 august: evaluarea competențelor lingvistice într-o limba de circulație internațională -proba C;

1 septembrie: afișarea primelor rezultate (până la ora 12:00) și depunerea contestațiilor (orele 12:00 - 16:00);

2 - 5 septembrie: rezolvarea contestațiilor

6 septembrie: afișarea rezultatelor finale.

Citiți și: Liceeni pregătiți pentru BAC de actori

S-au afișat modelele de subiecte pentru Evaluarea Națională și Bacalaureat